ઇન્ડિયન પ્રીમિયર લીગ (આઇપીએલ)ની 2018ની સિઝનની બે મોખરાની અને અત્યંત મજબૂત ટીમો ચેન્નાઈ સુપર કિંગ્સ અને સનરાઇઝર્સ હૈદરાબાદ વચ્ચે મંગળવારે અહીંના વાનખેડે સ્ટેડિયમ ખાતે ટી20 ક્રિકેટ લીગની પ્રથમ ક્વોલિફાયર મેચ રમાશે. બંને ટીમે આ વખતે શાનદાર દેખાવ કરેલો છે અને તેમાંય હૈદરાબાદની ટીમે લગભગ તમામ મેચમાં પ્રભાવશાળી રમત દાખવી છે તો બીજી તરફ ધોનીની ચેન્નાઈની ટીમ ઓલટાઇમ ફેવરિટ છે. આઇપીએલની હવે પછીની મેચો એક કલાક વહેલી શરૂ થશે એ ધોરણે મંગળવારની આ મેચ સાંજે 7.00 કલાકે શરૂ થશે.